
17-3/22/2
17. zasadnutie							Bod programu MZ č.: 3
MZ mesta Trnava							Materiál č.: 22
16. 9. 2025
Prenájom pozemku pod predajným stánkom na Ulici Jána Bottu v Trnave 
Návrh predkladá:							Návrh spracoval:
Majetková komisia MZ            					Ing. Blanka Lukačovičová										Odbor majetkový 
                                                      
Spracované: 2. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:

1. Schvaľuje
a) ukončenie   nájmu pozemku vo vlastníctve mesta Trnava, v k. ú. Trnava, časť parcely reg. „C č. 925/1 vo výmere 21,46 m2, na Ulici Jána Bottu pod  predajným stánkom evid.č. 4, č. st. 139, využívaným  na maloobchodný predaj ovocia, zeleniny a výrobu a  predaj rýchleho občerstvenia a doplnkového sortimentu potravinárskeho charakteru v spotrebiteľskom balení bez predaja a podávania alkoholických nápojov, s pôvodným  nájomcom pozemku Milošom Bučkom, bytom Trakovice 361, obchodné meno Miloš Bučko, IČO 35 109 343 ku dňu 30. 9. 2025 
b) uzatvorenie nájomneho vzťahu na prenájom pozemku na časť parcely reg. „C“ č. 925/1 vo výmere 21,46 m2, na Ulici Jána Bottu v Trnave  pod predajným stánkom využívaným na výrobu a predaj rýchleho občerstvenia a doplnkového sortimentu potravinárskeho charakteru v spotrebiteľskom balení okrem predaja a podávania alkoholických nápojov s novým nájomcom, Šimonom Betákom,  bytom Košárska 228/6, Zavar, obchodné meno Šimon Beták,  IČO 55 377 050   za cenu  nájmu 0,3472 eura/m2/deň, platnú pre rok 2025, počnúc rokom 2026 upravovanú o oficiálne oznámené %  inflácie, na dobu určitú, od 1. 10. 2025 do 30. 9. 2026  s výpovednými lehotami:
* 3 mesiace
· ak nájomca bez súhlasu prenajímateľa zmení predávaný sortiment,
· ak nájomca neuhradí na základe výzvy ani v náhradnom termíne splátku nájomného,
· ak nájomca nebude rešpektovať výzvu mesta na zohľadnenie údržby predajného stánku,   alebo zmenu vzhľadu stánku,
· ak prenajímateľ alebo nájomca bude aj po predchádzajúcom upozornení porušovať    povinnosti, ku ktorým ho zaväzuje nájomná zmluva,
    * 6 mesiacov 
- ak bude v predmetnom území uvažovaná výstavba v súlade s Územným plánom      sídelného útvaru mesta Trnava
podľa  § 9aa ods. 2) písm. e) zákona č. 138/1991 Zb. o majetku obcí v znení neskorších predpisov z dôvodu osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov a ktorý spočíva v zmysle a § 7 ods. 2) písm. a) Zásad hospodárenia a nakladania s majetkom mesta a s majetkom štátu, ktorý mesto užíva v tom, že  ide o nájom pozemku s malou výmerou do 100 m2
2. Ukladá 
Mestskému úradu v Trnave
pripraviť dohodu o skončení nájmu a novú nájomnú zmluvu v zmysle bodu 1 uznesenia a predložiť primátorovi mesta na podpis
Termín: do 30. 9. 2025

Dôvodová správa
Miloš Bučko, bytom Trakovice 361, obchodné meno Miloš Bučko., IČO 35 109 343  bol  vlastníkom predajného stánku, ktorý je využívaný na maloobchodný predaj ovocia, zeleniny výrobu a predaj rýchleho občerstvenia a doplnkového sortimentu  potravinárskeho  charakteru v spotrebiteľskom balení bez predaja a podávania alkoholických nápojov a je umiestnený na pozemku vo vlastníctve mesta Trnava  na Ulici Jána Bottu   v Trnave.  Na prenájom pozemku pod predajným stánkom má uzatvorenú nájomnú zmluvu  na dobu určitú, do 31. 1. 2026.  Požiadal  o ukončenie nájomného vzťahu z dôvodu zmeny vlastníctva predajného stánku. 
Nový vlastník, Šimon Beták, bytom Košárska 228/6, Zavar, obchodné meno Šimon Beták, IČO 55 377 050 požiadal o uzatvorenie nájomného vzťahu na prenájom pozemku  pod  predajným stánkom, ktorý chce prevádzkovať s nezmeneným sortimentom.
Stánok č. 139, evid. č. 4, na Ulici Jána Bottu v Trnave, vo výmere 21,46 m2 je umiestnený na pozemku   vo vlastníctve Mesta Trnava,  parc. reg. “C”  č. 925/1.
V zmysle prílohy uznesenia MZ  č. 716/2009 zo dňa 15. 12. 2009  patrí  stánok  na Ulici Jána Bottu do zóny atraktivity "C" a do kategórie sortimentu "I".
Podľa tohto zaradenia a v zmysle Príkazu primátora č. 2/2025 pre určovanie sadzieb výšky nájomného za prenájom pozemkov vo vlastníctve mesta Trnava pod predajnými stánkami pre rok 2025 je  výška nájomného 0,3472 eura/m2/deň, ročné nájomné predstavuje sumu 2 719,58 eura.
Majetková komisia Mestského zastupiteľstva mesta Trnava na svojom zasadnutí 20. 8. 2025 odporučila súhlasiť s ukončením nájmu pozemku pod predajným stánkom s pôvodným vlastníkom a uzatvoriť novú nájomnú zmluvu s novým vlastníkom stánku.
[bookmark: _Hlk120260180]V predmetnom prípade ide o prenájom majetku z dôvodu hodného osobitného zreteľa, o ktorom rozhoduje mestské zastupiteľstvo trojpätinovou väčšinou všetkých poslancov. 
Dôvod hodný osobitného zreteľa  podľa  § 9aa ods. 2) písm. e) zákona č. 138/1991 Zb. o majetku obcí v znení neskorších predpisov a § 7 ods. 2) písm. a) Zásad hospodárenia a nakladania s majetkom mesta a s majetkom štátu, ktorý mesto užíva spočíva  v tom, že ide o nájom pozemku s malou výmerou do 100 m2, keďže predmetom nájmu má byť pozemok vo výmere 21,46m2. 
Zámer k prevodu nájomného vzťahu na prenájom pozemku pod predajným stánkom z dôvodu hodného osobitného zreteľa bude zverejnený od 28. augusta 2025 do 16. septembra 2025.
Na schválenie uznesenia je potrebný súhlas trojpätinovej väčšiny všetkých poslancov mestského zastupiteľstva.
Príloha
situácia

